Thommaso Righi

Tomazas Rigis ( 1727 m. Roma, Italija – 1802 m. Varšuva), – italų dailininkas ir skulptorius, vėlyvojo baroko dekoratyvinės skulptūros atstovas.

Biografija

Tomazas Rigis gimė 1727 metais Italijoje, Romoje, tikslesnė gimimo data nėra žinoma. Nuo 1760 metų minimas kaip švento Luko akademijos () narys, profesorius. Gyvendamas Romoje kūrė altorius, antkapinius paminklus, taip pat dvarų, rūmų, bažnyčių dekoratyvinius elementus. 

1784 m. Vilniaus arkivyskupas Ignotas Masalskis Tomazą Rigį pakvietė atvykti į Vilnių. 1784-1785 metais Rigis dekoratyvinėmis baroko skulptūromis puošė Verkių rūmus.Vilniaus Šv. vyskupo Stanislovo ir Šv. Vladislovo arkikatedros bazilikos interneto svetainė 

1785 -1791 metais jis kūrė skulptūras  Lauryno Gucevičiaus rekonstruojamai Vilniaus Šv. Stanislovo ir Šv. Vladislavo arkikatedrai bazilikai.Morta Baužienė. Pasižvalgymas po senojo Vilniaus mūrus. Vilnius: Savastis, 2012, p. 44. ISBN 978-9986-420-89-7].Pagrindinės šventovės skulptūrų praeitis – nevienoda/ Lietuvos rytas, skelbta  .Adomas Honoris Kirkoras. Pasivaikščiojimai po Vilnių ir jo apylinkes/Mintis, Vilnius, 2012, p.30-31. ISBN 978-5-417-01035-4. 

Kūryba

Į Gedimino prospektą Arkikatedra žvelgia didingu dorėninio orderio portiku, kurį remia 6 aukščiausios Lietuvoje kolonos. Už jų esančioje sienoje abipus portalo yra keturios nišos, kuriose stovi monumentalios evangelistų statulos. Kiekvienas evangelijos skelbėjas pavaizduotas su jam būdingu atributu. Dešinėje portalo pusėje matyti šv. Lukas su jaučiu prie kojų ir šv. Jonas su ereliu ir plunksna dešinėje rankoje. Kairėje portalo pusėje stovi evangelistas Matas su savo pagalbininku angelu ir šv. Morkus su sparnuotu liūtu šalia. Pagrindinio fasado koplyčių nišose dar yra patriarcho Abraomo ir Mozės statulos.Pagrindinės šventovės skulptūrų praeitis – nevienoda/ Lietuvos rytas, skelbta  .

T.Rigis taip pat nulipdė visus Arkikatedros vakariniame fasade esančius bareljefus. T.Rigis iš stiuko masės vietoje pats formuodavo skulptūras.

Tarp Romoje sukurtų Rigio darbų galima paminėti kardinolo Camillo Paolochchi antkapį „San Marcello al Corso“ bažnyčioje, „Palazzo Chigi“ auksinės salės dekoracijas, fojė ir salėse esančius tinkuotus reljefus. Jis taip pat yra pagrindinio altoriaus „Gloria di San Basilio“, esančio "S. Marijos del Priorato" bažnyčioje Romoje, autorius.Chiesa di Santa Maria del Priorato bažnyčios architektūra ir interjeras .

 Galerija 

 Nuorodos 

Literatūra

Adomas Honoris Kirkoras. Pasivaikščiojimai po Vilnių ir jo apylinkes. Iš lenkų kalbos vertė Kazys Uscila. Vilnius: Mintis, 2012. ISBN 978-5-417-01035-4.
Morta Baužienė. Pasižvalgymas po senojo Vilniaus mūrus. Vilnius: Savastis, 2012, p. 46. ISBN 978-9986-420-89-7.

Kategorija:Italijos architektai